ಬಾರ್ಸಿಲೋನಾ ಇಬ್ಬರು ಆಟಗಾರರು ಅಮಾನತುಗೊಳ್ಳುವ ಮೂಲಕ ಅಂತಿಮ ಪಂದ್ಯವನ್ನು ತಪ್ಪಿಸಿಕೊಂಡರು: 2009ರ ಮೇ 6ರಂದು ಚೆಲ್ಸಿಯಾ ತಂಡದ ವಿರುದ್ಧದ ಬಾರ್ಸಿಲೋನಾ ತಂಡದ ಉಪಾಂತ್ಯದ ಎರಡನೇ ಲೆಗ್‌ ಪಂದ್ಯದಲ್ಲಿ ತನ್ನ ಮೂರನೇ ಹಳದಿ ಕಾರ್ಡನ್ನು ಪಡೆದ ರೈಟ್‌ ಬ್ಯಾಕ್‌ ಸ್ಥಾನದ ಡ್ಯಾನಿ ಆಲ್ವ್ಸ್‌‌; ಮತ್ತು ನಿಕೋಲಸ್‌ ಅನೆಲ್ಕಾ ಎಂಬಾತನ ಮೇಲೆ ಒಂದು ವೃತ್ತಿಪರ ತಪ್ಪಾಟವನ್ನು ಆಡಿದ್ದಕ್ಕಾಗಿ ಅದೇ ಆಟದಲ್ಲಿ ಹೊರಗೆ ಕಳಿಸಲ್ಪಟ್ಟ ಲೆಫ್ಟ್‌ ಬ್ಯಾಕ್‌ ಸ್ಥಾನದ ಎರಿಕ್‌ ಅಬಿಡಾಲ್‌ ಎಂಬಿಬ್ಬರು ಆ ಆಟಗಾರರಾಗಿದ್ದರು. ಆಕ್ರಮಣ ತಡೆಯುವ ರಕ್ಷಕನಾದ ರಾಫೆಲ್‌ ಮಾರ್ಕ್ವೆಜ್‌ ಕೂಡಾ ಪಂದ್ಯವನ್ನು ತಪ್ಪಿಸಿಕೊಂಡ. ಉಪಾಂತ್ಯದ ಮೊದಲ ಲೆಗ್‌ ಪಂದ್ಯದಲ್ಲಿ ಅವನು ಒಂದು ಮೊಣಕಾಲ ಗಾಯಕ್ಕೆ ಈಡಾದ ನಂತರ, ಋತುವಿನ ಉಳಿದ ಪಂದ್ಯಗಳಿಗೆ ಅವನನ್ನು ತೆಗೆದುಹಾಕಲಾಗಿತ್ತು. ಫಾರ್ವರ್ಡ್‌ ಸ್ಥಾನದಲ್ಲಿ ಆಡುತ್ತಿದ್ದ ಥಿಯೆರ್ರಿ ಹೆನ್ರಿ ಹಾಗೂ ಉಪಾಂತ್ಯ-ಗೆಲ್ಲುವಲ್ಲಿನ ಮಧ್ಯಮೈದಾನದಲ್ಲಿನ ಆಟಗಾರನಾದ ಆಂಡ್ರೆಸ್‌ ಇನಿಯೆಸ್ಟಾ ಈ ಇಬ್ಬರೂ ಸಹ ಅಂತಿಮ ಪಂದ್ಯದಲ್ಲಿ ಆಡುವುದು ಸಂದೇಹವಾಗಿತ್ತು; 2009ರ ಮೇ 2ರಂದು ನಡೆದ ರಿಯಲ್‌ ಮ್ಯಾಡ್ರಿಡ್‌ ತಂಡದ ಮೇಲಿನ ಬಾರ್ಸಿಲೋನಾ ತಂಡದ 6–2 ಗೋಲುಗಳ ಲೀಗ್‌ ವಿಜಯದಲ್ಲಿ ಹೆನ್ರಿಯು ತನ್ನ ಬಲಭಾಗದ ಹಿಂಭಾಗದ ಮೊಣಕಾಲ ಅಸ್ಥಿರಜ್ಜಿಗೆ ಗಾಯಮಾಡಿಕೊಂಡಿದ್ದ. ಮೇ 10ರಂದು ವಿಲ್ಲಾರ್‌ರಿಯಲ್‌ ತಂಡದೊಂದಿಗೆ ಬಾರ್ಕಾ ತಂಡವು ಮಾಡಿಕೊಂಡ 3–3 ಗೋಲುಗಳ ಸರಿಸಮ ಪಂದ್ಯದ ನಂತರ ಇನಿಯೆಸ್ಟಾನು ತನ್ನ ಬಲತೊಡೆಯಲ್ಲಿ ಒಂದು ಬಲವಾದ ಎಳೆತದಿಂದ ಬಳುತ್ತಿದ್ದುದು ಕಂಡುಬಂತು. ಹೆನ್ರಿ ಮತ್ತು ಇನಿಯೆಸ್ಟಾ ಇಬ್ಬರೂ ಮೇ 22ರಂದು ಲಘು ತರಬೇತಿಗೆ ಮರಳಿದರಾದರೂ, ಪ್ರಮುಖ ಪಡೆಯೊಂದಿಗಿನ ತರಬೇತಿಯನ್ನು ಅವರಿನ್ನೂ ಪುನರಾರಂಭಿಸಿರಲಿಲ್ಲ ಮತ್ತು ಅಂತಿಮ ಪಂದ್ಯದಲ್ಲಿ ಅವರು ಭಾಗವಹಿಸುವುದು ಸಂದೇಹವಾಗಿಯೇ ಉಳಿಯಿತು. ಆದಾಗ್ಯೂ, ಉಪಾಂತ್ಯದ ಎರಡನೇ ಲೆಗ್ ಪಂದ್ಯದಲ್ಲಿನ ಒಂದು ಏಕ-ಪಂದ್ಯದ ಅಮಾನತಿನ ಅವಧಿಯನ್ನು ಪೂರೈಸಿದ ನಂತರ ಕಾರ್ಲ್ಸ್‌ ಪಯೋಲ್ ಆಯ್ಕೆಗೆ ಲಭ್ಯನಿದ್ದ.
‌ ಎಲ್ಲರ ಪೈಕಿ, FC ಬಾರ್ಸಿಲೋನಾ ತಂಡವು ಏಳು ಆಟಗಾರರೊಂದಿಗೆ ಶುರುಮಾಡಿತು. ಅವರೆಲ್ಲರೂ ಯುವ ವ್ಯವಸ್ಥೆಯ ಮೂಲಕ ಉನ್ನತಿಗೆ ಬಂದವರಾಗಿದ್ದು, ಅವರ ಪೈಕಿ ಐವರು ಕ್ಯಾಟಲನ್ನರ ಪ್ರಭೇದಕ್ಕೆ ಸೇರಿದ್ದರು.

2008ರ ಅಂತಿಮ ಪಂದ್ಯಕ್ಕೆ ಸೇರಿದ್ದ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ರೈಟ್‌-ವಿಂಗರ್‌ ಸ್ಥಾನದ ಆಟಗಾರನಾದ ಓವೆನ್‌ ಹಾರ್ಗ್ರೀವ್ಸ್‌ ಎಂಬಾತ ಕೂಡಾ ಈ ಪಂದ್ಯವನ್ನು ತಪ್ಪಿಸಿಕೊಂಡ. 2008–09ರ ಚಾಂಪಿಯನ್ಸ್‌ ಲೀಗ್‌ನ ಪ್ರಚಾರ ಪಂದ್ಯದಲ್ಲಿ ಅಲ್ಪಭಾಗದಲ್ಲಷ್ಟೇ ಆಟವಾಡಿದ್ದಕ್ಕೆ ಈತ ಸ್ನಾಯುರಜ್ಜುವಿನ ಉರಿಯೂತ ಸಮಸ್ಯೆಗಳಿಂದ ಬಳಲುತ್ತಿದ್ದುದೇ ಕಾರಣವೆಂದು ತಿಳಿದುಬಂದಿದ್ದು, ಇದಕ್ಕೆ ಸಂಬಂಧಿಸಿದಂತೆ ಮೊಣಕಾಲಿನ ಒಂದು ಜೋಡಿ ಶಸ್ತ್ರಚಿಕಿತ್ಸೆಯನ್ನು ಮಾಡಿಸಿಕೊಂಡ ನಂತರ ಇನ್ನೂ ಆತ ಚೇತರಿಸಿಕೊಳ್ಳುತ್ತಿದ್ದುದರಿಂದ ಅವನು ಈ ಪಂದ್ಯದಲ್ಲಿ ಪಾಲ್ಗೊಳ್ಳಲಿಲ್ಲ. ತನ್ನ ಪಾದದ ಒಂದು ಗಾಯವು ಮರುಕಳಿಸಿದ್ದರಿಂದ ಆಕ್ರಮಣ ತಡೆಯುವ ರಕ್ಷಕ ಆಟಗಾರನಾದ ವೆಸ್‌ ಬ್ರೌನ್‌ ಕೂಡಾ ಪಂದ್ಯವನ್ನು ತಪ್ಪಿಸಿಕೊಳ್ಳಲಿದ್ದಾನೆ ಎಂದು ನಿರೀಕ್ಷಿಸಲಾಗಿತ್ತು, ಆದರೆ ನಿರೀಕ್ಷಿಸಿದ್ದಕ್ಕಿಂತ ಕ್ಷಿಪ್ರವಾಗಿ ಆತ ತರಬೇತಿ ಕಾರ್ಯಕ್ರಮಕ್ಕೆ ಮರಳಿದ ಮತ್ತು ಮೇ 24ರಂದು ನಡೆದ ಹಲ್‌ ಸಿಟಿ ತಂಡದ ವಿರುದ್ಧದ ಯುನೈಟೆಡ್ ತಂಡದ ಪಂದ್ಯದಲ್ಲಿ ಅವನು ತೊಡಗಿಸಿಕೊಂಡಿದ್ದ. ಆದರೂ ಸಹ ಆಟದ ಅವಧಿಯಲ್ಲಿ ಆತನಿಗೆ ಒಂದು ಚಿಕ್ಕ ಪೆಟ್ಟಾಯಿತು. ಆರ್ಸೆನಾಲ್ ತಂಡದ ವಿರುದ್ಧದ ಉಪಾಂತ್ಯದ ಎರಡನೇ ಲೆಗ್‌ ಪಂದ್ಯವಾದಾಗಿನಿಂದ ಮೀನಖಂಡದ ಒಂದು ಗಾಯಕ್ಕೆ ತುತ್ತಾಗಿದ್ದ ರಯೋ ಫರ್ಡಿನೆಂಡ್‌‌‌‌‌‌‌ನನ್ನು ಯುನೈಟೆಡ್‌ ತಂಡದಿಂದ ಆಚೆಯಿರಿಸಿಲಾಗಿದ್ದರಿಂದ, ಆತನೂ ಸಹ ಈ ಪಂದ್ಯದಲ್ಲಿ ಆಡುವುದು ಅನುಮಾನವಾಗಿತ್ತು; ಒಂದು ವೇಳೆ ಹಲ್‌‌ ತಂಡದ ವಿರುದ್ಧ ಆಡಲು ಫರ್ಡಿನೆಂಡ್ ಸಮರ್ಥನಾಗಿಲ್ಲದೇ ಹೋದಲ್ಲಿ, ಅವನು ರೋಮ್‌ನಲ್ಲಿ ಆಟವನ್ನು ಆರಂಭಿಸದೇ ಇರಬಹುದು ಎಂದು ಅಲೆಕ್ಸ್‌ ಫರ್ಗ್ಯೂಸನ್‌ ಹೇಳಿದ್ದ, ಆದರೆ ಫರ್ಡಿನೆಂಡ್ ಸಕಾಲದಲ್ಲಿ ಚೇತರಿಕೆಯ ಹಾದಿಯಲ್ಲಿದ್ದು ಪಂದ್ಯದಲ್ಲಿ ಆಡಲಿದ್ದಾನೆ ಎಂದು ನಂತರದಲ್ಲಿ ಅಲೆಕ್ಸ್‌ ಫರ್ಗ್ಯೂಸನ್‌ ಒಪ್ಪಿಕೊಂಡ. ಎರಡನೇ-ಆಯ್ಕೆಯ ಗೋಲುರಕ್ಷಕನಾದ ಬೆನ್‌ ಫಾಸ್ಟರ್‌‌ ಕೂಡಾ ಪಂದ್ಯವನ್ನು ತಪ್ಪಿಸಿಕೊಂಡ; 2009ರ ಮೇ ತಿಂಗಳಲ್ಲಿ ತನ್ನ ಬಲ ಹೆಬ್ಬೆರಳಿನಲ್ಲಿನ ಬಿರುಕುಗೊಂಡ ಅಸ್ಥಿರಜ್ಜನ್ನು ದುರಸ್ತಿಮಾಡಲು ಶಸ್ತ್ರಚಿಕಿತ್ಸೆಯ ಅಗತ್ಯಕಂಡುಬಂದ ನಂತರ ಈ ನಿರ್ಧಾರವನ್ನು ಅವನು ಕೈಗೊಳ್ಳಬೇಕಾಯಿತು. ಮತ್ತೊಂದೆಡೆ, ಆರ್ಸೆನಾಲ್‌ ತಂಡದ ಮೇಲಿನ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಉಪಾಂತ್ಯದ ಮೊದಲ ಲೆಗ್‌ ಪಂದ್ಯದ ವಿಜಯದಲ್ಲಿ ಜಾನ್‌ ಒ'ಶಿಯಾ ಹೊಡೆದ ವಿಜಯದ ಗೋಲನ್ನು ನೋಡಿ ಸಲಹೆಯೊಂದನ್ನು ನೀಡಿದ ಯುನೈಟೆಡ್‌ ವ್ಯವಸ್ಥಾಪಕ ಅಲೆಕ್ಸ್‌ ಫರ್ಗ್ಯೂಸನ್‌, ವಿವಿಧ ಸ್ಥಾನಗಳಲ್ಲಿ ನಿಂತು ಆಡಬಲ್ಲ ಈ ಐರಿಷ್‌ ಆಟಗಾರನಿಗೆ ಅಂತಿಮ ಪಂದ್ಯಕ್ಕೆ ತಲುಪಲಿರುವ ಯುನೈಟೆಡ್‌ ತಂಡದ ಆರಂಭಿಕ ಆಟಗಾರರ ಪಟ್ಟಿಯಲ್ಲಿ ಒಂದು ಸ್ಥಾನವನ್ನು ಖಾತರಿಯಾಗಿ ನೀಡುವುದಾಗಿ ತಿಳಿಸಿದ. ತಂಡದಲ್ಲಿನ ಒ'ಶಿಯಾನ ಸ್ಥಾನವನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ನ ಮಾಧ್ಯಮದಲ್ಲಿ ಅಂತಿಮ ಪಂದ್ಯದ ಮುಂಚಿನ ವಾರದ ಒಂದು ದಿನ ದೃಢೀಕರಿಸಲಾಯಿತು. ಮಧ್ಯಮೈದಾನದಲ್ಲಿನ ಆಟಗಾರ ಪಾರ್ಕ್‌ ಜಿ-ಸಂಗ್‌ ಎಂಬಾತನು 2008ರ ಅಂತಿಮ ಪಂದ್ಯವನ್ನು ತಪ್ಪಿಸಿಕೊಂಡ ನಂತರ ತಂಡದಲ್ಲಿ ಅವನಿಗೊಂದು ಸ್ಥಾನವಿರುವುದರ ಕುರಿತೂ ಭರವಸೆ ನೀಡಲಾಯಿತು. ಈ ಮಧ್ಯೆ, ಮಧ್ಯಮೈದಾನದಲ್ಲಿನ ಆಟಗಾರ ಡ್ಯಾರೆನ್‌ ಫ್ಲೆಚರ್‌‌ ಎಂಬಾತ ಉಪಾಂತ್ಯದ ಎರಡನೇ ಲೆಗ್‌ ಪಂದ್ಯದಲ್ಲಿ ಒಂದು ಕೆಂಪು ಕಾರ್ಡು ಪಡೆದ ನಂತರ, ಅಂತಿಮ ಪಂದ್ಯವನ್ನು ಬಿಟ್ಟುಬಿಡುವಂತೆ ಅವನನ್ನು ಒತ್ತಾಯಿಸಲಾಗಿತ್ತು. ಪೆನಾಲ್ಟಿ ಪ್ರದೇಶದಲ್ಲಿ ಸೆಸ್ಕ್‌ ಫೇಬ್ರಿಗ್ಯಾಸ್‌‌ನನ್ನು ಬೀಳಿಸುವ ಮೊದಲು ಫ್ಲೆಚರ್‌ ಚೆಂಡನ್ನು ಆಡಿದ್ದ ಎಂಬುದನ್ನು ಪಂದ್ಯದ ಚಿತ್ರಿತ ಭಾಗಗಳು ಮತ್ತೊಮ್ಮೆ ತೋರಿಸಿದ ಸಂದರ್ಭದಲ್ಲಿ, UEFA ಮನವಿಗಳ ಪ್ರಕ್ರಿಯೆಯು ತಪ್ಪುಗ್ರಹಿಕೆಯ ಗುರುತಿನ ಸಂದರ್ಭದಲ್ಲಿ ರದ್ದುಗೊಳಿಸಬೇಕಾದ ಕಾರ್ಡುಗಳಿಗಾಗಿ ಮಾತ್ರವೇ ಅವಕಾಶನೀಡುತ್ತದೆ. ಇದರ ಹೊರತಾಗಿಯೂ, "ಸಹಾನುಭೂತಿಯ" ಆಧಾರದ ಮೇಲೆ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದಿಂದ ಮನವಿಯೊಂದು ಸಲ್ಲಿಸಲ್ಪಟ್ಟಿತು.

ಫ್ಲೆಚರ್‌‌ಗೆ ನೀಡಿದ ಕೆಂಪು ಕಾರ್ಡಿಗೆ ವಿರುದ್ಧವಾಗಿ ಯುನೈಟೆಡ್‌ ತಂಡವು ಮನವಿಯೊಂದನ್ನು ಸಲ್ಲಿಸಿದ ನಂತರ, ಅಬಿಡಾಲ್‌ ಮತ್ತು ಅಲ್ವ್ಸ್‌ ಎಂಬೆರಡು ಆಟಗಾರರ ಅಮಾನತುಗಳ ವಿರುದ್ಧ ಮನವಿ ಸಲ್ಲಿಸಲು ಬಾರ್ಸಿಲೋನಾ ತಂಡವು ನಿರ್ಧರಿಸಿತು. ಬಾರ್ಸಿಲೋನಾ ತಂಡದ ವ್ಯವಸ್ಥಾಪಕನಾದ ಪೆಪ್‌ ಗುವಾರ್ಡಿಯೋಲಾ, ಎಲ್ಲಾ ಮೂರು ಆಟಗಾರರ ಅಮಾನತುಗಳನ್ನು ರದ್ದುಗೊಳಿಸಬೇಕೆಂಬ ಬೇಡಿಕೆಗೆ ಬೆಂಬಲವಾಗಿ ನಿಂತ. ಪಂದ್ಯಗಳು ನಡೆದ 24-ಗಂಟೆಯ ಗಡುವಿನೊಳಗಾಗಿ ಮನವಿಗಳನ್ನು ಸಲ್ಲಿಸುವುದು ಅಗತ್ಯವಾಗಿದ್ದು, ಈ ನಿಯಮವನ್ನು ಸದರಿ ಮನವಿಗಳು ಅನುಸರಿಸಿಲ್ಲ ಮತ್ತು ಒಂದು ವೇಳೆ ಸಮಯಕ್ಕೆ ಸರಿಯಾಗಿ ಸದರಿ ಮನವಿಗಳು ಸಲ್ಲಿಸಲ್ಪಟ್ಟಿದ್ದರೂ ಸಹ, "ತೀರ್ಪುಗಾರರ ಮೂಲ ತೀರ್ಮಾನಗಳನ್ನು ಪ್ರಶ್ನಿಸುವುದಕ್ಕೆ ಸಂಬಂಧಪಟ್ಟಂತೆ ಯಾವುದೇ ಆಧಾರಗಳು ಕಂಡುಬಂದಿಲ್ಲವೆಂಬುದರ ಆಧಾರದ ಮೇಲೆ ಸದರಿ ಮನವಿಗಳು ತಿರಸ್ಕರಿಸಲ್ಪಡುತ್ತಿದ್ದವು" ಎಂದು ಹೇಳಿಕೆಯೊಂದರಲ್ಲಿ UEFAಯು ಹೇಳುವುದರೊಂದಿಗೆ, ಸದರಿ ಮನವಿಗಳು ನಿಷ್ಫಲವಾಗಿವೆ ಎಂದು ಘೋಷಿಸಲಾಯಿತು.
ಪಂದ್ಯ
ತಂಡದ ಆಯ್ಕೆ
ಬಾರ್ಸಿಲೋನಾ
ಪ್ರತಿಕ್ರಿಯೆ